stanford-oval/wikipedia huggingface dataset:
Belfastin kansainvälinen lentoasema
Säännölliset lentoyhtiöt

Air Transat (Toronto) (kausittainen)
bmibaby (Birmingham, Cardiff, Manchester, Nottingham)
Cyprus Turkish Airlines (Antalya)
easyJet (Alicante, Amsterdam, Berliini-Schönefeld, Bristol, Edinburgh, Faro, Geneva, Glasgow, Krakova, Liverpool, Lontoo-Gatwick, Lontoo-Luton, Lontoo-Stansted, Malaga, Newcastle, Nizza, Palma, Pariisi-Charles de Gaulle, Rooma-Ciampino)
Flyglobespan (Orlando-Sanford, Toronto)
Jet2.com (Barcelona, Blackpool, Leeds/Bradford, Murcia, Pisa, Praha, Teneriffa-eteläinen)
Manx2 (Mansaari)
Thomsonfly (Alicante, Dalaman, Faro, Orlando-Sanford, Gran Canaria, Ibiza, Lanzarote, Malaga, Palma Mallorca, Pafos, Puerto Plata, Reus, Teneriffa-eteläinen)
Wizz Air (Katowice, Varsova)
Charter-lennot

MyTravel Airways
Excel Airways
Air Transat
Futura
Thomsonfly
Thomas Cook Airlines
Finnair
Greece Airways/Air Scotland
Rahtilentoyhtiöt

DHL Worldwide Express
TNT Airways
Aiheesta muualla

Belfastin kansainvälinen lentoasema (Viralliset kotisivut)
Yhdistyneen kuningaskunnan lentoasemat
| --- | --- |
Lontoo::  City • Gatwick • Heathrow • Luton • Stansted •  Ashford • Southend
Englanti::  Birmingham • Blackpool • Bournemouth • Bristol • Coventry • Doncaster-Sheffield • Durham Tees Valley • East Midlands • Exeter • Humberside • Leeds-Bradford • Liverpool • Manchester • Newcastle • Newquay • Norwich • Southampton • Brighton • Land’s End • Plymouth City • St. Mary’s
Skotlanti:  Aberdeen • Edinburgh • Glasgow International • Glasgow Prestwick • Inverness • Sumburgh • Barra • Benbecula • Campbeltown • Dundee • Fair Isle • Islay • Kirkwall • Lerwick • North Ronaldsay • Papa Westray • Stornoway • Tiree • Westray • Wick 
Wales::  Cardiff
Pohjois-Irlanti::  Belfast City • Belfast International • Derry
Kruununsiirtomaat::  Alderney • Guernsey • Mansaari • Jersey
Merentakaiset alueet::  Anguilla • Ascension • Bermuda • Ambergris Cays • Anegada • Beef Island • Virgin Gorda • Little Cayman • Cayman Brac • Grand Cayman • Mount Pleasant • Port Stanley • Gibraltar • Montserrat • Saint Helena • Grand Turk • Middle Caicos • North Caicos • Pine Cay • Providenciales • Salt Cay • South Caicos
Irlannin lentoasemat
Belfast City
Belfastin kansainvälinen lentoasema
Connemara
Cork
Derry
Donegal
Dublin
Galway
Kerry
Knock
Shannon
Sligo
Waterford
Badger Badger Badger

Badger Badger Badger tai Badgers on flash-animaatio, jonka on luonut Weebl and Bob -sivuston luoja Jonti Picking. Animaatio julkaistiin syyskuussa 2003.
Animaatiossa esiintyy mäyriä voimistelemassa, punakärpässieni puun edessä ja käärme autiomaassa. ”Badger” on englantia ja tarkoittaa mäyrää, mutta myös sanoja ”vaivata”, ”häiritä” ja ”kiusata”. Animaatio jatkuu loputtomiin.
Seuraajat

Badgers-animaatiosta on tehty monenlaisia versioita. Vuonna 2003 tehdyssä halloween-versiossa, joka tunnetaan nimellä ”Badgers 2”, oli ensimmäinen seuraaja. Siinä on zombimäyriä mustalla pohjalla ja raapiva ääni liitettynä musiikkiin kuuluu taustalla. Myöhemmin tehtiin jouluversio, jossa lumessa olevat mäyrät ovat pukeutuneet joulupukeiksi. ”Badger”-toiston sijaan musiikissa hoetaan ”Santa Santa Santa”, ja ”mushroom”-hokeman tilalla ”presents presents” samalla, kun lahjapaketti näytetään. Sen jälkeen näytetään Jeesus-lasta kehdossa käärmeen sijaan ja taustalla sanotaan: ”Hallelujah! Christ, it’s a Christ, ooh, it’s a Christ!”
Elokuvia Taru sormusten herrasta, Snakes on a Plane ja Transformers on myös parodioitu. The Lord of the Rings Special Edition perustuu erääseen elokuvan Taru sormusten herrasta: Kaksi tornia kohtaukseen. Animaation laulussa sanotaan ”Aragorn, Aragorn, here come the badgers”, ja käärmeellä on Sauronin silmä. Badgers on a Plane -animaatiossa on otettu osa Snakes on a Planen trailerista, johon mäyrät ja sieni on digitalisoitu samalla kun pätkä alkuperäisen animaation musiikista soi taustalla. Vuonna 2007 Big Ass Badgers -animaatio julkaistiin parodioimaan Transformersia.
Euro 2004 -versio animaatiosta luotiin vuoden 2004 jalkapallon Euroopan-mestaruuskilpailujen aikaan. Siinä mäyrillä on Englannin jalkapallomaajoukkueen paidat päällä ja taustalla kuuluu: ”Footy, footy, footy” ja ”Football! Football! Goal! A goal! Oh, it’s a goal, scored by England, England…”
Heinäkuussa 2019 liikenneravintolaketju ABC julkaisi mainoksen, joka mukailee kuvakerronnaltaan ja musiikiltaan alkuperäistä animaatiota. Mainoksessa mäyrät on korvattu jäniksillä ja ”Badger, Badger” sijaan hokemana on ”kiire, kiire”.
Populaarikulttuurissa > Parodia-animaatioita

Andrew Kepple teki ”Badger Badger Polka” -nimisen animaation, jossa soi polkkamusiikki ja jossa miehet, joilla on mäyrien pää, voimistelevat lyhyissä lederhoseneissa sirkusteltan ollessa taustalla.
Joukko artisteja teki Badgerien pohjalta Potter Potter Potter -animaation, jossa nähdään Harry Potter, Ron Weasley ja Severus Kalkaros (Severus Snape). Animaation sanat ovat: ”Potter, Potter, Potter”, ”Weasley, Weasley!” ja ”Snape! Snape! Ooh, it’s a Snape!”
Populaarikulttuurissa > Viittaukset mediassa

Nickelodeonin televisiosarjassa Drake & Josh Draken ja Joshin koulun jalkapallojoukkueen nimi on Badgers, ja sen julisteessa toistuu sana ”badger” lukuisia kertoja.
PC World -tietokonelehden sivuilla olevan videosarjan ”Shortlist” eräässä videossa on listattu viisi kaikkien aikojen parasta Internet-ilmiötä. Badgers-animaatio on yksi niistä.
Legosivusto Brick Frenzyssa on kuvia ja video sähköllä toimivasta legomäyrästä, johon on saatu idea Badgers-animaatiosta.
Badgers-animaatioon viitataan neljässä eri verkkosarjakuva User Friendlyn tammikuussa 2004 ilmestyneessä stripissä.
Folk-muusikko Tom Smith on esittänyt animaation musiikista Badger Pajamas -nimisen version.
Verkkosarjakuvan MegaTokyo stripissä 462: Tragic Deployments bottien asettuminen tietokoneen ruudulla viittaa mäyrien asettumiseen Badgers-animaatiossa.
Aiheesta muualla

Alkuperäinen Badgers-animaatio
Delphine Batho

Delphine Batho vuonna 2013.
Delphine Batho (s. 23. maaliskuuta 1973 Pariisi, Ranska) on ranskalainen poliitikko. Hän on ollut Ranskan kansalliskokouksen jäsen, ministeri sekä toinen oikeusministeri. Ministerinä hänen toimialaansa kuuluivat energia- ja ympäristöasiat.
Lapsuus ja nuoruus

Delphine Bathon vanhemmat ovat taideteollisen korkeakoulun professori ja valokuvaaja John Batho ja valokuvaaja Claude Batho. Delphine Batho menetti äitinsä kahdeksanvuotiaana.
Bartho aloitti yläkoulussa aktivismin humanitäärisiin asioihin liittyen. Hän jatkoi aktivismia lukiossa ja osallistui vuonna 1986 hän mielenilmauksiin, jotka koskivat ministeri Devaquet’n mukaan nimettyä lakiprojektia, jonka oli määrä tehdä isoja muutoksia lukiolakiin. Poliittiseen toimintaansa hän sai vaikutteita taiteilijoilta, esimerkiksi Daniel Balavoinelta ja Coluchelta.
Bathon käydessä Pariisin tunnetuinta lukiota Lycèe Henri-IV:tä hänen luokkatoverinsa oli Mazarine Pingeot, joka on presidentti François Mitterrandin avioliiton ulkopuolella syntynyt tytär. Lukiolaisena hän liittyi vuonna 1988 SOS Racisme ja Federation indépendant et démocratique lycéenne (FIDL) -järjestöihin. Hänet valittiin jälkimmäisen järjestön puheenjohtajaksi parin vuoden kuluttua.
Batho tuli julkisuuteen vuonna 1990, kun lukiolaiset ja yliopisto-opiskelijat osoittivat voimakkaasti mieltään Ranskan opetusministerin Lionel Jospinin suunnittelemia uudistuksia vastaan. Kahden kuukauden lakkoilun jälkeen opiskelijat ja lukiolaiset onnistuivat tavoitteissaan. Mielenosoitusten aikana Batho pääsi esiintymään televisiolähetyksissä, ja hänet alettiin tuntea laajemmin.
Poliittinen ura

Toiminta ja vastuulliset tehtävät SOS Racisme -järjestössä ja Lukiolaisten liitossa pohjustivat Bathon liittymistä Ranskan sosialistiseen puolueeseen. Puolueessa hän oli erikoistunut kokonaisvaltaisesti turvallisuuteen liittyviin kysymyksiin. Vuonna 2007 hänet äänestettiin Ranskan kansalliskokouksen jäseneksi Ségolène Royalin paikalle tämän luovuttua edustajan tehtävistä.
Batho toimi presidentti François Hollanden tiedottajana tämän presidenttivaalikampanjan aikana vuonna 2012. Sittemmin hänet nimitettiin toiseksi oikeusministeriksi Jean-Marc Ayraultin ensimmäiseen hallitukseen. Tehtävä jäi lyhytaikaiseksi, sillä jo samana kesänä 2012 hänet nimitettiin ekologian, kestävän kasvun ja energian ministeriksi Jean-Marc Ayraultin toiseen hallitukseen.
Delphine Batho ajautui 2. heinäkuuta 2013 syvään ristiriitaan hallituksen budjettipolitiikasta. Ranskan presidentti vapautti hänet ministerin tehtävästä pääministerin aloitteesta.
Batho valittiin kansalliskokoukseen uudelleen vuosina 2013 ja 2017. Valituksi tulemisen myötä hänestä tuli Groupe Nouvell Gauche -parlamenttiryhmän varapuheenjohtaja. Vuonna 2018 hän erosi sosialistien ryhmästä ja on nykyisin sitoutumaton kansalliskokouksen jäsen.
Julkaisut

Insoumise, Éditions Grasset et Fasquelle, 2014.
Écologie intégrale le manifeste, Éditions du Rocher, 2019.
Dick Cavett

Cavett vuonna 2010.
Richard Alva ”Dick” Cavett (s. 19. marraskuuta 1936 Gibbon, Nebraska) on yhdysvaltalainen televisioesiintyjä, joka tuli tunnetuksi 1960-luvulta 2000-luvulle jatkuneesta urastaan keskusteluohjelmien (engl. talk show) isäntänä. Hänen tunnetuin ohjelmansa oli vuonna 1968 alkanut The Dick Cavett Show, jossa hän haastatteli erityisesti populaarikulttuurin kuten musiikin ja elokuvan suurnimiä. Hänet on palkittu kahdesti Emmy-palkinnolla.
Elämä ja ura

Dick Cavett syntyi opettajaperheeseen Nebraskassa, jossa hän harrasti kilpavoimistelua ja esiintyi jo nuorena radio-ohjelmissa ja taikurina. Hän opiskeli Yalen yliopistossa pääaineenaan aluksi englanti ja sitten teatteri. Hän pääsi yhdeksi Johnny Carsonin The Tonight Show’n käsikirjoittajaksi NBC-yhtiöön vuosiksi 1960–1962, sitten Merv Griffinin ja Jerry Lewisin käsikirjoittajaksi 1962–1964. Vuonna 1964 hän alkoi Groucho Marxin ja Woody Allenin innostamana esiintyä standup-koomikkona. Vuonna 1968 Cavett sai oman aamuisin lähetettävän talk show’nsa ABC-kanavalle. The Dick Cavett Show sai suosiota ja siirrettiin aluksi prime timeen ja sitten myöhäisiltaan kilpailemaan katsojista The Tonight Show’n kanssa. Hänen pitkien haastattelujensa vieraina nähtiin muun muassa Groucho Marx viidesti, Jimi Hendrix, John Lennon ja Yoko Ono (kädessään lähikuviin päässyt Björn Weckströmin sormus), Salvador Dalí, Ingmar Bergman, Danny Kaye, Angela Davis, Katharine Hepburn, Marlon Brando ja Oscar Peterson.
Vuonna 1974 ABC lopetti The Dick Cavett Show’n, mutta Cavett jatkoi sitä CBS-verkossa 1977–1982, USA Network -verkossa 1985–1986 ja uudestaan ABC:llä 1986–1987. Hän on juontanut myös kymmeniä muita sarjoja ja pisteohjelmia Yhdysvaltain televisiossa.
Cavettin tv-haastatteluja on julkaistu myös dvd-tallenteina.
Dofus

| Dofus |
| --- | --- |

Kehittäjä:  Ankama Studios (Ranska)
Julkaisija:  Ankama Games
Jakelija:  Steam
Julkaistu:  Syyskuu 2005
Lajityyppi:  MMORPG
Pelimuoto:  tietokoneroolipeli
Ikäluokitus:  +12
Alusta:  Adobe Flash
Jakelumuoto:  Ladattava
Lisää peliartikkeleitaVideopelien teemasivulla
Infobox OK  : 
Dofus on fantasiamaailmaan sijoittuva MMORPG-roolipeli , jolla on lähes 2 miljoonaa online pelaajaa päivittäin. Sen kehittäjä on ranskalainen peliyhtiö Ankama Studios. Pelillä on noin 25 miljoonaa rekisteröitynyttä käyttäjää.[lähde? ] Vain pelin yksi alue (Astrub) ja harjoittelualue (Incarnam) ovat sallittuja ilmaispelaajille. Tilaamalla täysjäsenyyttä (member), saa peliin paljon lisäominaisuuksia, joita ilmaispelaajilla ei ole.
Peli on flash-pohjainen tietokoneelle ladattava sovellus, joka on jatkuvasti yhteydessä valitsemaasi peli-palvelimeen. Muista suosituista MMORPG-peleistä poiketen Dofus hyödyntää 2D-grafiikkaa. Dofuksessa on 15 eri hahmoa, joista pelaaja voi valita oman pelihahmonsa. Pelin viidestätoista hahmosta Pandawa on vain maksaneille pelaajille (P2P = Pay to Play). Jokaisella hahmolla on 21 taikaa (spell). Pelin seuraaja on Wakfu.
Lemmikit

P2P pelaajan on myös mahdollista hankkia itselleen lemmikki. Lemmikit jakaantuvat kahteen alalajiin: Ruokittaviin lemmikkeihin (Esimerkiksi Ghast) ja niihin joiden tasot nousevat tappamalla tiettyjä monstereita. Esimerkiksi Gobtubby. nostavat pelaajien tasoja.
Luolastot

Pelissä on luolastoja eli dungeoneja, joissa pyritään yksin tai ryhmässä voittamaan erilaisia yleensä ryhmänä esiintyviä otuksia. Lähes kaikki luolastot ovat omalla tavallaan haasteellisia ja sisältävät lopussa erityisen hankalan loppuvastuksen. Esimerkiksi Peki Peki.
Pelaaja voi myös kuulua kiltaan (Guild).
Paholainen Tai Enkeli

Pelissä voi myös olla Paholainen eli Brakmarian tai Enkeli eli Bontarian, ennen tämä etu kuului vain maksaville jäsenille, mutta nykyään jokainen voi osallistua PvP-taisteluihin (Player-versus-Player). Jiva serverissä toimii myös Seriane Kerm eli auttajat.
Aiheesta muualla

Dofuksen nettisivut (Arkistoitu – Internet Archive)
Ankama Games portaali (Arkistoitu – Internet Archive)
Ankama Studion nettisivut (Arkistoitu – Internet Archive)
Dolores Hope

Spiro ja Judy Agnew, Bob ja Dolores Hope, Richard ja Pat Nixon sekä Ronald ja Nancy Reagan vuonna 1971.
Dolores Hope, o.s. DeFina (27. toukokuuta 1909 – 19. syyskuuta 2011) oli yhdysvaltalainen laulaja, viihdetaiteilija ja hyväntekeväisyyden harrastaja.
Hope syntyi ja kasvoi New Yorkissa. Hänellä on italialaisia ja irlantilaisia sukujuuria. Hän tutustui vuonna 1933 Bob Hopeen, jonka kanssa hän meni naimisiin vuonna 1934. Pari vietti yhdessä Bobin 100-vuotispäivää 29. toukokuuta 2003, mutta miehen terveys alkoi heiketä nopeasti, ja hän kuoli 27. heinäkuuta.
Hopeilla oli neljä adoptoitua lasta: Eleanora, Anthony, Linda ja Kelly. Heidän 69-vuotinen avioliittonsa on Hollywoodin historian pisimpiä. Pari teki keskenään taiteellista yhteistyötä aina 1940-luvulta saakka.
Dolores Hopella on tähti Hollywood Walk of Famella, ja katu Bronxissa on nimetty hänen mukaansa.
Cubix

Cubix on korealainen animaatiosarja.
Juoni

Sarja seuraa Connor-nimistä poikaa, joka muuttaa isänsä, Grahamin, kanssa Kuplakaupunkiin. Hän tapaa Abby-nimisen tytön, ja tämän robotin, Dondonin, johon hän törmää. Bottivarikolla Dondonia korjatessa Connor löytää Cubix-nimisen robotin, hän aikoo seuraavana päivänä korjata Cubixin. Hänellä on 24 tuntia aikaa korjata Cubix, aluksi se ei onnistunut. Mutta kun tohtori K sieppaa robotin, jossa on solexia, Cubix alkaa toimia. Pelastettua robotin Cubix liittyy bottivarikon porukkaan. Selvisi, että tohtori K kerää solexia jotta hän voisi herättää jättiläisrobottinsa nimeltä Kulminaattori. Cubix lentää Kulminaattorin tunneyksikköön ja tuhoaa sen. Mutta samalla hänen oma solexinsa loppuu. Kun Connor yrittää korjata Cubixiä, hänen uskonsa Cubixiin tuo solexia bottivarikon ylle ja herättää Cubixin taas eloon.
Toisella kaudella tohtori K luo robotin, nimeltä Kilobot, jolla on kyky kopioida tuhannen robotin voimat. Connor, Cubix ja heidän ystävänsä joutuvat jälleen taistelemaan tohtori K:ta vastaan. Myöhemmin Kilobot pettää tohtori K:n ja aikoo vallata Kuplakaupungin ja koko maailman tohtori K:n luomilla Zomboteilla. Cubix ja Kilobot ottavat yhteen ja kaikki Zombotit sammutetaan. Lopulta Connor ystävineen käyttää Megazombottia imemään Kilobotin tunneyksikön ja Kuplakaupunki ja koko maailma pelastuivat
Äänirooleissa > Alkuperäiset

| 0 | 1 | 2 |
| --- | --- | --- |
|  Lee Mi-Ja  | … |  Connor   |
|  Choi Duk Hee  | … |  Abby   |
|  Woo Jung Shin  | … |  Chip   |
|  Hong Siho  | … |  Mong, Cubix   |
|  Jung Mi Sook  | … |  Hela Nemo   |
|  Bae Ju-young  | … |  Dondon, Cerebrix   |
|  Lee Jong Hyuk  | … |  Professori Nemo, Kan-It   |
|  Kim Ki-hyun  | … |  Tohtori K   |
|  Lee Hyun-jin  | … |  Raska   |
Äänirooleissa > Suomenkieliset

| 0 | 1 | 2 |
| --- | --- | --- |
|  Samuel Harjanne  | … |  Connor   |
|  Marjut Heikkinen  | … |  Abby   |
|  Mari Laari  | … |  Chip, Hela Nemo   |
|  Peter Pihlström  | … |  Mong, Dondon   |
|  Juha Paananen  | … |  Cubix, Kan-It, Charles, Raska (avaruusolentona), sivuäänet   |
|  Pasi Ruohonen  | … |  Professori Nemo, Maximix, Cerebrix   |
|  Arto Nieminen  | … |  Tohtori K, Kolossal (1. kausi), Graham, Kilobot, sivuäänet   |
|  Pauli Virta  | … |  Diagnostix (2. kausi), Endurix, sivuäänet   |
|  Jenni Laakso  | … |  Raska (ihmisenä), sivuäänet   |
|  Elise Langenoja  | … |  Raska (ihmisenä (1. kauden jakso 4), sivuäänet   |
|  Sari Ann Stolt  | … |  sivuäänet   |
Englanninkieliset
| 0 | 1 | 2 |
| --- | --- | --- |
|  Andrew Rannells  | … |  Connor   |
|  Veronica Taylor  | … |  Abby   |
|  Amy Birnbaum  | … |  Chip   |
|  James Carter Cathcart  | … |  Mong   |
|  Rachael Lillis  | … |  Hela Nemo   |
|  Jerry Lobozzo  | … |  Cubix   |
|  Eric Stuart  | … |  Dondon   |
|  Rodger Parsons  | … |  Professori Nemo   |
|  Dan Green  | … |  Graham   |
|  Madeleine Blaustein  | … |  Tohtori K   |
|  Megan Hollingshead  | … |  Raska   |
Dog Blood

| Dog Blood |
| --- | --- |

Tiedot
Toiminnassa:  2012–
Tyylilaji:  detroit techno, elektro, acid techno, breakbeat, progressiivinen psytrance, acid house, complextro, dubstep, acid dubstep, trap, nu metal, electronic rock
Kotipaikka:   Los Angeles, Kalifornia, Yhdysvallat  Hampuri, Saksa
Laulukieli:  englanti
Jäsenet:  Boys Noize, tuottaja, DJ   Skrillex, tuottaja, sähkökitara, DJ  
Levy-yhtiö:  Boysnoize Records   OWSLA   Big Beat Records   Atlantic Records   Warner Music Group  
Infobox OKNimi-testi OK: 
Dog Blood on yhdysvaltalainen elektronista musiikkia tekevä duo. Duo perustettiin vuonna 2012 ja sen muodostavat dubstep- & house-artisti Skrillex ja tekno-artisti Boys Noize. He julkaisivat ensimmäisen julkaisunsa elokuussa 2012.
Diskografia > EP:t

Middle Finger Pt. 2 (2013)
Middle Finger Pt. 2 (The Remixes) (2014)
Diskografia > Singlet

"Next Order" / "Middle Finger" (2012)
Diskografia > Remixit

A$AP Rocky - Wild For The Night (Dog Blood Remix) (2013)
Musiikkivideot

| Vuosi | Esittäjä(t) | Kappale | Ohjaaja(t) | Levy-yhtiö | Julkaistu |
| --- | --- | --- | --- | --- | --- |
| 2012 | Dog Blood | "Next Order" | Sil van der Woerd | Big Beat Records | 28. marraskuuta 2012 |
| 2014 | Dog Blood | "Chella Ride" | Golden Wolf | OWSLA & Boysnoize Records | 5. maaliskuuta 2014 |
Aiheesta muualla

Dog Blood Facebook -sivustolla
Babylon

| Babylon |
| --- | --- |
 Babylonin ennallistettuja raunioita.
Sijainti
 Babylon
Koordinaatit:  32°32′11″N, 44°25′15″E
Valtio:  Irak
Historia
Tyyppi:  kaupunki
Ajanjakso:  n. 2300 eaa. – 600 jaa.
Huippukausi:  1800–600 eaa.
Sivilisaatio:  Mesopotamia
Valtakunta:  Babylonia
Merkitys:  pääkaupunki
Aiheesta muualla
   Commonsissa 
Infobox OKNimi-testi OK: 
Babylon  eli Baabel oli suuri ja merkittävä kaupunki Mesopotamiassa. Babylon oli kukoistuskaudellaan 1800–600 eaa. Mesopotamian kaupan, hallinnon, kirjallisuuden ja uskonnon keskus sekä yksi maailman keskeisistä kaupungeista. Babylon tunnetaan erityisesti suurista kaupunginmuureistaan, zikkuratistaan sekä riippuvista puutarhoistaan.
Babylon perustettiin Eufratin varrelle, noin 94 kilometriä Bagdadista lounaaseen, mahdollisesti 2300-luvulla eaa. Kuningas Hammurabi teki Babylonista pääkaupunkinsa 1700-luvulla eaa. Hänen jälkeensä myös Nebukadressar II piti pääkaupunkiaan Babylonissa ja rakensi sen uudelleen aikansa suurimmaksi kaupungiksi. Kaupungin tuho alkoi noin vuonna 538 eaa., kun persialaiset valloittivat sen.
Babylonin rauniokaupunki valittiin Unescon maailmanperintöluetteloon vuonna 2019.
Historia

Babylon perustettiin Eufratin varrelle nykyisen Al Hillahin kaupungin paikalle Irakissa, noin 94 kilometriä Bagdadista lounaaseen.
Varhaisimmat maininnat Babylonista on päivätyssä taulussa Sargon Akkadilaisen hallituskaudelta 2300-luvulta eaa. Joidenkin lähteiden mukaan hän itse perusti kaupungin, toisten mukaan hän vain rakensi sinne temppeleitä. Kaupungin vaatimattomista alkuvaiheista ei tiedetä mitään siksikin, koska joki on jo peittänyt vanhan kaupungin rauniot sen ensimmäisen vuosituhannen ajalta. Jotkut tutkijat ovat sitä mieltä, että kaupungin perustivat vasta amorilaiset Urin kolmannen dynastian romahduksen jälkeen.
Myöhemmin Babylonin asema ja väestö taantui vuosisatojen ajaksi. 1900-luvulla eaa. sen valloittivat amorilaiset, kunnes Hammurabi palautti sen kuningaskuntansa pääkaupungiksi 18. vuosisadalla eaa. Babylon oli yksi maailman keskeisistä kaupungeista kukoistuskautenaan noin vuosina 1800–600 eaa. Hammurabi (1795–1750 eaa.) teki Babylonista Mesopotamian tärkeimmän kaupungin. Hän laajensi ja kohotti kaupungin muureja ja rakennutti ylellisiä temppeleitä. Nostettuaan Babylonin maailman suurimmaksi kaupungiksi hän nimesi valtakuntansakin Babyloniaksi.
Heettiläiset ryöstivät heikentyneen Babylonin vuonna 1595 eaa. Kassiitit valtasivat kaupungin heidän jälkeensä ja nimesivät sen Karanduniashiksi. Seuraavaksi kaupungin tuhosi Assyrian kuningas Sanherib. Hänen seuraajansa Assarhaddon rakensi kaupungin uudelleen ja palautti sille sen entisen loiston. Kaupunki kapinoi assyrialaisia vastaan uudelleen Assurbanipalin kaudella, mutta se säästettiin.
Assyrialaisten jälkeen kaupunkia hallitsivat kaldealaiset. Nebukadressar II (604–561 eaa.) uudisti kaupungin jälleen. Hänen aikanaan sinne rakennettiin muun muassa Ištarin portti sekä kuuluisat riippuvat puutarhat, jotka olivat yksi maailman seitsemästä ihmeestä. Senaikaiset kirjoitukset yleensä ylistävät kaupungin loistoa, esimerkiksi Herodotoksen mukaan ”kaupungin loistolle ei ole vertaista”.
Babylon oli merkittävä myös juutalaisten historiassa: heidät karkotettiin sinne 500-luvulla eaa. Juudasta useiksi vuosikymmeniksi niin sanotun Babylonin vankeuden ajaksi.
Persialaiset valloittivat Babylonin 539 eaa. laskemalla ensin joen vedenpintaa ja tunkeutumalla kaupunkiin sen muurien alitse. Persialaisten aikanakin Babylon kukoisti taiteen, tieteen ja oppimisen keskuksena. Kyyros Suuri teki kaupungista hallinnollisen keskuksensa. Aleksanteri Suuri valloitti Babylonin 331 eaa. mutta säästi sen tuholta. Hän purki kaupungin suuren zikkuratin aikomuksenaan rakentaa se uudelleen entistä hienompana. Aleksanterin ennenaikaisen kuoleman vuoksi uuden zikkuratin rakentaminen ei koskaan edes alkanut.
Aleksanterin jälkeen pääkaupunkiasema siirtyi Seleukeiaan, jonne myös osa asukkaista muutti 275 eaa. Vuosisatoja kestäneiden sotien aikana Babylon hylättiin ja raunioitui. Kaupunki hautautui lopullisesti hiekkaan 600-luvulla muslimivalloitusten myötä.
Pinta-ala ja väkiluku

Babylon oli levittäytynyt Eufratin molemmille rannoille. Palatsi, Mardukin temppeli ja muut keskeiset rakennukset sijaitsivat itärannalla. Kaupungin keskusta oli nelikulmainen muureilla rajattu alue, jonka pinta-ala oli Nebukadressar II:n valtakaudella noin 4 neliökilometriä. Itärannan kaupunkia ympäröi vielä toinen, ulompi muuri, joka nosti kaupungin pinta-alan lähes 10 neliökilometriin.
Babylonin väkiluvusta on esitetty vaihtelevia arvioita. Suurimmat arviot liikkuvat sadoissa tuhansissa. Usein tutkijat olettavat lähtökohtaisesti, että muinaisen Lähi-idän suurkaupunkien väestötiheys oli 200 asukasta hehtaaria kohden. Mikäli näin oli myös Babylonissa, kaupungissa olisi ollut lähes 200 000 asukasta. Osa ulommasta kaupungista lienee kuitenkin ollut asumaton. Keskustan väkiluku olisi saattanut olla noin 80 000.
Arviot Babylonin väkiluvusta ovat vain suuntaa antavia. Joka tapauksessa kyse oli ajalleen poikkeuksellisen suuresta kaupungista. Vasta uusimmalla ajalla Babylonia suuremmat kaupungit alkoivat muuttua tavallisiksi.
Uskonto

Babylonin pääjumala Marduk oli koko Mesopotamian pääjumala. Babylonissa sijaitsi Mardukin temppeli ja zikkurat, joka tunnettiin nimellä Etemenanki. Nebukadressar II:n valtakaudella Babylon oli koko Mesopotamian uskonnollisen elämän, oppineisuuden ja kirjallisuuden keskus.